laion/Wikipedia-Exotic huggingface dataset:
2022. aasta naiste jalgpalli Euroopa meistrivõistlused

2022. aasta jalgpalli naiste Euroopa meistrivõistlused on 13. jalgpalli naiste Euroopa meistrivõistlused. Turniir toimus Inglismaal 6.–31. juulini 2021. Inglismaa oli ainus korraldajaks kandideerinud maa; Inglismaa kinnitati korraldajaks 2018. aasta detsembris. Algselt pidi turniir toimuma 2021. aastal, kuid koroonapandeemia tõttu lükkusid 2020. aasta suveolümpiamängud ja 2020. aasta Euroopa meistrivõistlused jalgpallis aasta võrra edasi, mistõttu tuli ka naiste Euroopa meistrivõistlused aasta võrra edasi lükata. Viimati võõrustas Inglismaa naiste Euroopa meistrivõistlusi jalgpallis 2005. aastal. Turniiril osales 16 võistkonda. Kaitsev meister 2017. aastast on Hollandi naiskond. Esimest korda osaleb turniiril Põhja-Iirimaa koondis. Seoses 2022. aasta veebruaris alanud Venemaa sissetungiga Ukrainasse eemaldas UEFA Venemaa võistkonnad kõigist Euroopa sarjadest. Venemaa asemel pääses turniirile Portugali koondis. 2022. aasta Euroopa meistrivõistluste finaal toimub 31. juulil Londonis. Võitja kohtub 2022. aasta Copa América Femenina meistriga. Wembley Stadium (London) Old Trafford (Manchester) Bramall Lane (Sheffield) St Mary's Stadium (Southampton) Falmer Stadium (Brighton and Hove) Stadium MK (Milton Keynes) Brentford Community Stadium (London) New York Stadium (Rotherham) Leigh Sports Village (Leigh) Academy Stadium (Manchester) Julie Nelson lõi 7. juulil alagrupimängus Norra vastu Põhja-Iirimaa läbi aegade esimese värava Euroopa meistrivõistlustel. 37 aasta ja 33 päeva vanuselt sai ta lisaks Euroopa meistrivõistluste läbi aegade vanimaks väravalööjaks. Teises voorus alistas Inglismaa 11. juulil Norra tulemusega 8:0, mis on Euroopa meistrivõistluste läbi aegade suureskoorilisem võit. Inglismaa v Austria Norra v Põhja-Iirimaa Austria v Põhja-Iirimaa Inglismaa v Norra Hispaania v Soome Saksamaa v Taani Portugal v Šveits Holland v Rootsi Belgia v Island Prantsusmaa v Itaalia 4 väravat Beth Mead 3 väravat Grace Geyoro 2 väravat Ellen White 1 värav Katharina Naschenweng Katharina Schiechtl Justine Vanhaevermaet Aitana Bonmatí Mariona Caldentey Lucía García Irene Paredes Jill Roord Lauren Hemp Alessia Russo Georgia Stanway Berglind Björg Þorvaldsdóttir Martina Piemonte Julie Blakstad Caroline Graham Hansen Frida Maanum Guro Reiten Diana Gomes Jéssica Silva Delphine Cascarino Marie-Antoinette Katoto Julie Nelson Jonna Andersson Lena Lattwein Lina Magull Alexandra Popp Lea Schüller Linda Sällström Rahel Kiwic Coumba Sow "Uefa announces further sanctions on Russian clubs and national teams amid Ukraine invasion". BBC Sport. 2. mai 2022. Vaadatud 2. mail 2022. https://www.bbc.com/sport/football/62064455 (vaadatud 8.7.2022) England 8-0 Norway. bbc.com. 11.7.2022. Vaadatud 12.7.2022 Ametlik koduleht Naiste euromängud: 2022 UEFA.com
Thbilisi Dinamo

Thbilisi Dinamo (gruusia keeles დინამო თბილისი) on Gruusia jalgpalliklubi, mis tegutseb riigi pealinnas Thbilisis. See mängib riigi kõrgliigas Erovnuli Liga. Klubi on asutatud 1925. aastal. Thbilisi Dinamo on Gruusia edukaim jalgpalliklubi. Alates 1990. aastast on see tulnud Gruusia meistriks ülekaalukalt enim kordi, kokku 18 korda. Samuti on see enim kordi Gruusia karikavõistlused (13) ja Gruusia superkarikafinaali (8) võitnud klubi. Nõukogude Liidu ajal oli Thiblisi Dinamo osa Üleliidulisest Kehakultuuri- ja Spordiseltsist Dünamo ning see mängis Nõukogude Liidu kõrgliigas ja kuulus seal Nõukogude Liidu paremikku. See oli väheseid klubisid, mis ei langenud Nõukogude Liidu kõrgliigast kordagi välja. Aastatel 1964 ja 1978 tuli Thbilisi Dinamo Nõukogude Liidu meistriks. Lisaks võideti aastatel 1976 ja 1979 Nõukogude Liidu karikas ning 1981. aastal UEFA karikavõitjate karikas (karikafinaalis alistati Ida-Saksamaa klubi Jena Carl Zeiss 2:1). Mitmed Thbilisi Dinamo mängijad kuulusid Nõukogude Liidu jalgpallikoondisse, teiste seas Slava Metreveli, Mikheil Meskhi, Murtaz Khurtsilava, David Kipiani, Aleksandre Chivadze, Vitali Daraselia, Ramaz Shengelia ja Tengiz Sulakvelidze. Erovnuli Liga: Võidud (19): 1990, 1991, 1991–92, 1992–93, 1993–94, 1994–95, 1995–96, 1996–97, 1997–98, 1998–99, 2002–03, 2004–05, 2007–08, 2012–13, 2013–14, 2015–16, 2019, 2020, 2022 Gruusia karikas: Võidud (13): 1991–92, 1992–93, 1993–94, 1994–95, 1995–96, 1996–97, 2002–03, 2003–04, 2008–09, 2012–13, 2013–14, 2014–15, 2015–16 Gruusia superkarikas: Võidud (8): 1996, 1997, 1999, 2005, 2008, 2014, 2015, 2021 Nõukogude Liidu kõrgliiga: Võidud (2): 1964, 1978 Nõukogude Liidu karikas: Võidud (2): 1976, 1979 UEFA karikavõitjate karikas: Võidud (1): 1980–81 Sõltumatute Riikide Ühenduse karikas Võidud (1): 2004 Ametlik koduleht
Adõgeisk

Adõgeisk (adõgee keeles Адыгэкъалэ / Adõgekhale) on linn Venemaal Adõgee Vabariigis, Adõgeiski linnaringkonna keskus. Asub Kubani jõele rajatud Krasnodari veehoidla ääres. Linn on asutatud 1969. aastal Krasnodari veehoidla rajamisega seoses. Sinna asustati ümber elanikud 22 asulast, mis osaliselt või täielikult vee alla jäid. 1976. aastal sai asula linnaõigused. 1976–1992 kandis nime Teutšežsk. 2010. aasta rahvaloenduse andmetel oli Adõgeiskis 12 237 elanikku, neist adõgeesid 78,57%, venelasi 17,32% ja muid rahvusi 2,54%. https://web.archive.org/web/20131104100929/http://www.adg.gks.ru/wps/wcm/connect/rosstat_ts/adg/resources/693e4a004fa4221aa8d7a8ca6ff6f188/%D0%A2%D0%BE%D0%BC+4.+%D0%9D%D0%B0%D1%86%D0%B8%D0%BE%D0%BD%D0%B0%D0%BB%D1%8C%D0%BD%D1%8B%D0%B9+%D1%81%D0%BE%D1%81%D1%82%D0%B0%D0%B2+%D0%B8+%D0%B2%D0%BB%D0%B0%D0%B4%D0%B5%D0%BD%D0%B8%D0%B5+%D1%8F%D0%B7%D1%8B%D0%BA%D0%B0%D0%BC%D0%B8%2C+%D0%B3%D1%80%D0%B0%D0%B6%D0%B4%D0%B0%D0%BD%D1%81%D1%82%D0%B2%D0%BE.pdf http://www.adigeisk.ru/
Denõss Oliinõk

Denõss Viktorovõtš Oliinõk (ukraina keeles Денис Вікторович Олійник; sündinud 16. juunil 1987 Zaporižžjas) on Ukraina jalgpallur, kes mängib vasaku äärepoolikuna Ukraina kõrgliigaklubis Poltava Vorskla. Ta alustas klubikarjääri Kiievi Dinamos. Aastatel 2009–2011 mängis ta Ukraina kõrgliigaklubis Harkivi Metalist ja 2011–2014 Dnipropetrovski Dnipros. Hooajal 2010/11 tegi Oliinõk oma edukaima hooaja Ukraina kõrgliigas, kui lõi 12 väravat. Aastatel 2014–2016 mängis ta Hollandi kõrgliigaklubis SBV Vitesse. 2016. aasta augustis sõlmis ta lepingu Saksamaa kõrgliigaklubiga Darmstadt 98. Hooajal 2016/17 pääses Oliinõk Saksamaa kõrgliigas väljakule vaid neljas mängus ja kõigis neis vahetusest. Ainsa värava lõi ta 20. septembril 2016, kui viigistas teisel lisaminutil Hoffenheimi vastu. Hooajal 2017/18 mängis Oliinõk Ukraina esiliigaklubides Tšernihivi Desna ja Harkivi Helios. 2018. aasta juulis liitus ta Soome kõrgliigaklubiga Seinäjoki JK. 2022. aasta suvel naasis ta Ukraina kõrgliigasse, liitudes Poltava Vorsklaga. Ukraina jalgpallikoondises mängis aastatel 2010–2015 kokku 12 korda. https://www.transfermarkt.com/denys-oliynyk/profil/spieler/57895 (vaadatud 7.7.2022) https://int.soccerway.com/players/denys-oliynyk/41495/ (vaadatud 7.7.2022) "Oleinik verstärkt die Lilien-Offensive". kicker Online. 9. august 2016. Vaadatud 9. augustil 2016. "Flora eurovastase ukrainlasest ründaja naaseb kodumaale: „Näitan kaasmaalastele, et ma ei karda!“". sport.delfi.ee. 9.7.2022. Vaadatud 14.7.2022 https://www.national-football-teams.com/player/38421/Denys_Oliynyk.html (vaadatud 7.7.2022)
Malahhiitroheline (värvus)

See artikkel räägib värvusest. Keemilise ühendi kohta vaata artiklit Malahhiitroheline. Malahhiitroheline on üks rohelistest värvitoonidest, malahhiidi värvi sügavroheline kuni kergelt piimjas roheline värvus. Värvinimetust kasutatakse moes ja sisekujunduses tekstiilide värvuse kirjeldamiseks, ka ilukirjanduses väga särava rohelise värvuse kohta. Töötlemata malahhiit Milano loodusmuuseumis Poleeritud malahhiit Malahhiitvaasid Grand Trianonis Malahhiiditoas Malahhiitsaal Ermitaažis Malahhiitroheline, orgaaniline värvaine ja happesusindikaator Pantone värvikaardi toon 16-5917 Malachite Green on hele tuhmjas roheline värvitoon      . RAL Design värvikaardi toon 160 70 50 Malachitgrün on erk jahe roheline toon      , 200 30 20 Malachitblautürkis väga tume sinakasroheline      . Veebivärv Malachite on erk kollakas heledam roheline      või küllastatud tumeroheline      . "Arhiivikoopia". Originaali arhiivikoopia seisuga 10. august 2022. Vaadatud 7. juulil 2022.{{netiviide}}: CS1 hooldus: arhiivikoopia kasutusel pealkirjana (link) https://www.eki.ee/dict/ekss/index.cgi?Q=malahhiitroheline&F=M https://www.pantone.com/connect/16-5917-TCX[alaline kõdulink] https://www.ralcolorchart.com/ral-design/ral-160-70-50 https://www.ralcolorchart.com/ral-design/ral-200-30-20 https://htmlcolorcodes.com/colors/malachite/ https://www.crispedge.com/faq/what-is-the-color-of-malachite-green/
Petro Kalnõševskõi

Petro Kalnõševskõi (ukraina keeles Петро Іванович Калнишевський; 1690 või 1691? – 12. november (vkj 31. oktoober) 1803) oli ukraina kasakate ataman.
Anderson Peters

Anderson Peters (sündinud 21. oktoobril 1997 Saint Andrew's) on Grenada odaviskaja, kahekordne maailmameister. Ta võitis 2016. aasta juunioride maailmameistrivõistlustel Bydgoszczis pronksmedali. 2017. aasta maailmameistrivõistlustel Londonis ei pääsenud Peters tulemusega 78.99 kvalifikatsioonist edasi. 2019. aasta maailmameistrivõistlustel Dohas tuli ta tulemusega 86.89 Magnus Kirdi ja Johannes Vetteri ees maailmameistriks. 2022. aasta maailmameistrivõistlustel Eugene'is viskas ta 90.54 ning tuli Neeraj Chopra ja Jakub Vadlejchi ees teist korda maailmameistriks. Petersi isiklik rekord on 13. mail 2022 Dohas visatud 93.07. https://www.worldathletics.org/athletes/grenada/anderson-peters-14520432 Anderson Peters Rahvusvahelise Kergejõustikuliidu kodulehel (inglise)
Harkivi pedagoogikaülikool

Harkivi rahvuslik Grigori Skovoroda nimeline pedagoogikaülikool (ukraina keeles Харківський національний педагогічний університет імені Григорія Сковороди) on Ukrainas Harkivis asuv ülikool. Ülikool on asutatud aastal 1804. Ülikool on nimetatud ukraina filosoofi ja pedagoogi Grigori Skovoroda (1722–1794) auks. 6. juulil 2022 hävitas Venemaa raketirünnak ülikooli peahoone, loengusaalid, muuseumi ja raamatukogu. Ametlik koduleht
Pala valla vapp

Pala valla vapp on Jõgeva maakonnas asunud endise Eesti haldusüksuse Pala valla vapp. Vapp kinnitati 20. mail 1997. Sinist kilpi põigiti läbival hõbedasel oksal istub kuldne otsavaatav öökull. Pala vald on idapoolne haldusüksus Peipsi järve kaldal. Ligi pool valla pindalast on suurte veekogude all. Vald on kuulus suurte metsamassiivide poolest ja just Pala ümbrusest saab alguse ka põlduderikas Kagu-Eesti lavamaa. Vapi sinine tähistab veepinda, sinetavaid metsi, vihma, taevast. Kassikakk oma uhke välimuse ja väärika olemusega on saanud valla vapilinnuks. Eestlased on pidanud öökullilisi raamatute ja hariduse sümboliks. Kodaveres on asunud üks Eesti vanemaid kihelkonnakoole ning Kodavere kirikut on esimest korda mainitud 1342. aastal. Kuldne toon seondub kuldsete viljaväljadega, samuti on õled, vaha ja mesi kuldkollased. Pala valla lipp Jõgeva maakond Pala valla sümbolid valla kodulehel Pala valla sümboolika Riigikantselei kodulehel
Makedoonia Ülikool

Makedoonia Ülikool (kreeka keeles: Πανεπιστήμιο Μακεδονίας, Panepistímio Makedonías) on avalik teadusülikool Kreekas Thessaloníkis. Ülikooli alguseks loetakse 1930. aastat, mil asutati Thessaloniki kaubandus- ja tööstuskoja ärikool. 1948. aastal nimetati see ümber Thessaloníki tööstusteaduste kõrgkooliks ja üheksa aastat hiljem, 1957. aastal, Thessaloníki Kõrgemaks Tööstushariduskooliks. Ülikooli staatus 1990. aastast. "The History of the University of Macedonia". Vaadatud 11. aprillil 2023.  Makedoonia Ülikool – pildid, videod ja helifailid Wikimedia Commonsis Koduleht
Egiptuse sinine

Egiptuse sinine on sinise värvusega anorgaaniline tehislik värvipigment, esimene teadaolev sünteetiline värvipigment ajaloos, koostiselt CaCuSi4O10 või CaOCuO(SiO2)4 (kaltsiumvasksilikaat). Väga stabiilne, värvus varieerub erinevate sinise toonide piirides. Kasutati Egiptuses alates neljanda dünastia ajast ja Euroopas kuni Rooma riigi lõpuni. Värvuse kohta kasutatud sõna wꜣḏ tähistab sinist, sinakasrohelist ja rohelist. Jõehobukujuke. 2033–1710 eKr. Louvre Jalal taldrik Uue riigi ajast, u 1400–1325 eKr. Kann Süüriast. U 700–750 eKr. Altes Museum Egiptuse sinisele vastav värvitoon on prantsuskeelsete värvinimetuste portaali pourpre.com järgi hele kuni keskmine veidi pastelne sinine värvus      . ISCC-NBS-i värvisõnaraamatu "Color: Universal Language and Dictionary of Names" järgi on Egiptuse sinine (Egyptian Blue) kas väga tume rohekassinine      või murtud sinine     , toon Alexandria Blue on erksinine      . Pantone värvitoon PMS 18-4142 TSX Egyptian Blue on kergelt pastelne säravsinine      . Veebivärv Egyptian blue on sügavsinine      . "Arhiivikoopia". Originaali arhiivikoopia seisuga 28. aprill 2020. Vaadatud 7. juulil 2022.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 5. jaanuar 2019. Vaadatud 7. juulil 2022.{{netiviide}}: CS1 hooldus: arhiivikoopia kasutusel pealkirjana (link) https://archive.org/details/coloruniversalla00kell/page/66/mode/2up?q=egyptian https://encycolorpedia.com/0060ae https://www.colorhexa.com/1034a6
23. mägijäägribrigaad

23. mägijäägribrigaad „Baieri“ (saksa keeles Gebirgsjägerbrigade 23 „Bayern“) on Saksamaa maaväe väeüksus. 128. üksik Taga-Karpaatia mägiründebrigaad
Eric Davis

Eric Javier Davis Grajales (sündinud 31. märtsil 1991 Colónis) on Panama jalgpallur, kes mängib vasakkaitsjana Brasiilia esiliigaklubis Vila Nova ja Panama jalgpallikoondises. Ta alustas klubikarjääri Panama klubis Árabe Unido. 2011. aastal liitus ta Uruguay kõrgliigaklubiga Fénix. 2013. aastal naasis ta Árabe Unidosse. Alates 2013. aasta teisest poolest mängis ta Panama kõrgliigaklubis Sporting San Miguelito. Aastatel 2015–2023 mängis ta Slovakkia kõrgliigaklubis Dunajská Streda DAC. 2023. aasta teises pooles mängis ta Major League Socceri (MLS) klubis D.C. United. Seejärel naasis ta Slovakkia kõrgliigasse ning mängis hooaja 2023/24 teises pooles Košices. 2024. aasta augustis sõlmis ta kuni 2025. aasta lõpuni kehtiva lepingu Vila Novaga. Panama jalgpallikoondises debüteeris Davis 11. augustil 2010 sõprusmängus Venezuela vastu. Koondisekarjääri esimese värava lõi ta 22. juunil 2019 CONCACAF Gold Cup'i teises alagrupimängus Guyana vastu. 2021. aasta CONCACAF Gold Cup'i alagrupimängus lõi ta penaltitest värava Katari ja Hondurase vastu. Ta kuulus Panama koondisse ka 2018. aasta maailmameistrivõistlustel. Eric Davis. transfermarkt.com. Vaadatud 5.9.2024
Rein Haavel

Rein Haavel (sündinud 25. oktoobril 1944 Rakveres) on eesti elektroonikainsener. Ta lõpetas 1968. aastal Tallinna Polütehnilise Instituudi ning sai 1978. aastal Küberneetika Instituudis tehnikateaduste kandidaadi kraadi. Aastatel 1965–1979 töötas ta Küberneetika instituudis insenerina signaalitöötlusvahendite väljatöötluse alal ja tegi teaduslikku tööd kõnesignaalide analüüsi ja sünteesi alal. Aastatel 1983–1987 oli ta Tallinna Polütehnilises Instituudis vanemõpetaja, 1989–1998 Ektaco tegevdirektor. 1998. aastast on ta töötanud aktsiaseltsis Cybernetica, algul projektijuhi, hiljem vanemteadurina. [1]
Jake Jervis

Jake Mario Jervis (sündinud 17. septembril 1991 Wolverhamptonis) on Inglismaa jalgpallur, kes mängib äärepooliku või ründajana Soome kõrgliigaklubis Seinäjoki JK. Ta kuulus noorena Wolverhampton Wanderersi ja Shrewsbury Towni noortesüsteemi. 2006. aastal liitus ta Birmingham Cityga. Birmingham City põhimeeskonnas debüteeris ta 23. jaanuaril 2010 Inglismaa karikamängus Evertoni vastu. Aastatel 2010–2012 oli Jervis lühikeste perioodide jooksul laenul mitmetes Inglismaa tugevuselt kolmanda ja neljanda liiga klubides. Birmingham City meeskonnas mängis ta hooajal 2012/13 kahes Inglismaa esiliiga mängus. 2013. aasta jaanuaris sõlmis ta lepingu Türgi kõrgliigaklubiga Elazığspor, kus mängis vaid hooaja 2012/13 teises pooles. Hooaja 2013/14 teises pooles mängis ta Inglismaa tugevuselt neljanda liiga klubis Portsmouth. 2014. aasta juunis sõlmis ta lepingu Šotimaa kõrgliigaklubiga Ross County ning lõi hooajal 2014/15 Šotimaa kõrgliigas 27 mänguga neli väravat. 2015. aasta juunis sõlmis ta lepingu Plymouth Argyle'iga. Jervis tegi aastatel 2015–2017 Inglismaa tugevuselt neljandas liigas kaks edukat hooaega, kui vastavalt 11 ja 12 väravat. Hooajal 2017/18 mängis ta Plymouth Argyle'iga Inglismaa tugevuselt kolmandas liigas League One, kus ta lõi 24 mänguga neli väravat. 2018. aasta jaanuaris sõlmis ta lepingu League One'i klubiga Luton Town, kuid seal märkimisväärset edu ei saavutanud. 27. augustil 2019 lõi ta Inglismaa liigakarika teises voorus värava Cardiff City vastu, kuid see jäi ühtlasi tema viimaseks mänguks Luton Townis. Hooajal 2018/19 oli ta laenul League One'i klubis AFC Wimbledon ja hooajal 2019/20 League Two klubis Salford City. 2020. aasta augustis sõlmis ta kuni aasta lõpuni lepingu Seinäjoki JK-ga. Kümne mänguga lõi ta Soome kõrgliigas kolm väravat ja pikendas sama aasta novembris klubiga lepingu kuni 2022. aasta hooaja lõpuni. 2021. aastal lõi Jervis Soome kõrgliigas kaheksa väravat. "Luton sign Liverpool's Lloyd Jones, Ipswich's Flynn Downes & Plymouth's Jake Jervis". BBC Sport. 31.1.2018. Vaadatud 8.7.2022 "SJK:n hyökkäys vahvistuu kahdella pelaajalla". Seinäjoen Jalkapallokerho. 19. august 2020. Vaadatud 19. augustil 2020. "Jervis SJK:ssa kauden 2022 loppuun". Seinäjoen Jalkapallokerho. 26. november 2020. Vaadatud 27. novembril 2020.  Jake Jervis – pildid, videod ja helifailid Wikimedia Commonsis
Olemise talumatu kergus

See artikkel räägib romaanist. Filmi kohta vaata artiklit Olemise talumatu kergus (film). "Olemise talumatu kergus" (tšehhi "Nesnesitelná lehkost bytí") on 1984. aastal ilmunud tšehhi kirjaniku Milan Kundera romaan. Romaan räägib kahest naisest, kahest mehest, ühest koerast ja nende elust 1968. aastal Praha kevade ajal ja järel. Romaan valmis 1982. aastal, kuid ilmus alles 1984. aastal prantsuskeelses tõlkes pealkirjaga "L'Insoutenable légèreté de l'être". 1985. aastal ilmus ka tšehhikeelne algupärand. 1988. aastal valmis romaani põhjal Philip Kaufmani lavastatud film, kus peategelasi Tomast ja Terezat mängisid Daniel Day-Lewis ja Juliette Binoche. Eesti keeles ilmus romaan 1992. aastal Leo Metsari tõlkes.
Băile Govora

Băile Govora on linn Rumeenias Vâlcea maakonnas. Linn asub ajaloolises Olteenia piirkonnas, maakonnakeskusest Râmnicu Vâlceast ligi 15 km läänes. Linna haldusalasse kuulub kolm küla: Curăturile, Gătejești ja Prajila. Băile Govora on kuurortlinn, seal asuvad mineraalveeallikad. Kuurort on Băile Govora alates 1879. aastast, linnaõigused sai 1950. aastal. Linn asub 1485. aastal rajatud Govora klooster. Băile Govora Casa Ana Vâlcea - Mânăstirea Govora Istoria locală, 28. august 2012
Aninoasa

Aninoasa (ungari keeles Aninósza või Aninószabányatelep) on linn Rumeenias Transilvaanias Hunedoara maakonnas. Aninoasa asub Petroșanist 4,5 km läänes. Linna haldusalasse kuulub üks küla: Iscroni (Alsóbarbatyeniszkrony). 2011. aasta rahvaloenduse andmetel oli Aninoasa elanikest rumeenlasi 85,11%, mustlasi 6,83%, ungarlasi 3,94% ja teistest rahvustest inimesi 0,25%. Rahvus oli teadmata 3,85%-l elanikest. Asulat on esmamainitud 1453. aastal. Aninoasas on kaevandatud kivisütt, kuid kivisöekaevandus suleti 2006. aastal. 2021 Romanian census Romania’s bankrupt town Reuters, 1. september 2013  Aninoasa – pildid, videod ja helifailid Wikimedia Commonsis
Azuga

Azuga on linn Rumeenias Prahova maakonnas. Linn asub ajaloolises Munteenia piirkonnas. Azuga paikneb Ida-Karpaatides 930 meetri kõrgusel merepinnast. Azuga on mägikuurort ja talispordikeskus. Asula on rajatud 1830. aastal, linnaõigused sai Azuga 1948. aastal. 2021 Romanian census Top 6 Tours in Azuga, Southern Romania Things Dodo Azuga Monitor Ski
Predeal

Predeal (ungari keeles Predeál) on linn Rumeenias Munteenias Brașovi maakonnas. Linn asub Brașovist ligi 15 km lõunas. Predeal paikneb Ida-Karpaatides 1040–1110 meetri kõrgusel merepinnast ja on kõige kõrgema asukohaga Rumeenia linn. Predeal on mägikuurort ja talispordikeskus. Predeali on esmamainitud 1705. aastal, linnaõigused sai 1935. aastal. Predeal, orașul situat la cea mai mare altitudine din România datează din 1368 brasov.net, 9. aprill 2021 DOCUMENTAR: Predeal – 315 ani de la prima menţiune documentară Radio România Cultural, 26. veebruar 2020
Gdański Lechia

Gdański Lechia on Poola jalgpalliklubi, mis tegutseb Gdańskis. See mängib Poola kõrgliigas Ekstraklasa. Klubi asutasid 7. augustil 1945 Lvivist välja aetud poolakad. Klubi on saanud nime Poola ajaloolise nimetuse Lechia järgi. Poola kõrgliigas mängis Lehcia esmakordselt 1949. aastal. Poola kõrgliigas on klubi parimaks kohaks kolmas, mis on saavutatud 1956. aastal ja hooajal 2018/19. 1990. aastate teises pooles halvenes klubi käekäik oluliselt, mil langeti Poola tugevuselt kolmandasse liigasse ja ühineti mõneks aastaks mõne teise klubiga. 2001. aastal moodustati Gdański Lechia uuesti eraldi klubina. Gdański Lechia alustas 2001. aastal Poola tugevuselt kuuendast liigast, kõrgliigasse jõuti tagasi 2008. aastal. Aastatel 1983 ja 2019 võitis Gdański Lechia nii Poola karikavõistlused kui ka superkarikafinaali. Gdański Lechia suurim rivaal on Gdynia Arka. Kahe klubi vaheline derbi kannab nime "Kolmiklinna derbi" (Derby Trójmiasta), kuna Gdańsk ja Gdynia on Gdański lahe edelakaldal asuva Trójmiasto linnastu kaks suurimat linna. Ekstraklasa: Kolmas koht: 1956, 2018–19 Poola karikas: Võitja: 1982–83, 2018–19 Teised kohad: 1955, 2019–20 Poola superkarikas: Võitja: 1983, 2019 I liga: Võitja: 1951, 1983–84, 2007–08 Ametlik koduleht
Dunajská Streda FC DAC 1904

Dunajská Streda FC DAC 1904 on Slovakkia jalgpalliklubi, mis tegutseb Dunajská Stredas. See mängi Slovakkia kõrgliigas Superliga. Klubi on asutatud 1904. aastal nime all Dunaszerdahelyi Atlétikai Club. 1987. aastal võitis Dunajská Streda nii Slovakkia karikavõistlused kui ka Tšehhoslovakkia karikavõistlused. Slovakkia kõrgliigas on klubi parimaks kohaks teine, mis on saavutatud hooaegadel 2018/19 ja 2020/21. 2008. aastal liitus Dunajská Stredaga FC Senec. Klubil on suur toetajaskond Slovakkias elavate ungarlaste seas. Slovakkia Superliga: Teised kohad (2): 2018–19, 2020–21 Kolmandad kohad (3): 1993–94, 2017–18, 2019–20 Slovakkia karikas: Võitja (1): 1987 Teised kohad (2): 1992–93, 1994–95 Slovakkia esiliiga: Võitja (2): 1998–99, 2012–13 Tšehhoslovakkia kõrgliiga: Kolmas koht (1): 1987–88 Tšehhoslovakkia karikas: Võitja (1): 1987 Ametlik koduleht
Lvivi meditsiiniülikool

Lvivi Danõlo Halõtskõi nimeline Rahvuslik Meditsiiniülikool (ukraina keeles Львiвський Національний Медичний Унiверситет iм. Данила Галицького) on meditsiiniülikool Ukrainas Lvivis.
Alususkumus

Alususkumusi ehk baasuskumusi on kahte liiki, kas empiirilised või aprioorsed. Empiirilised alususkumused on kogemuslikud uskumused või need, mis on otseselt õigustatud isiku vastava kogemusega. Aprioorsed alususkumused on iseenesest õigustatud tõed, aksioomid.
Tiësto diskograafia

Hollandi elektroonika-DJ ja produtsent Tiësto on välja andnud seitse stuudioalbumit. Pärast seda, kui ta oli aastaid otsinud oma isikupärast stiili ja töötanud selliste DJ-dega nagu Ferry Corsten (Gouryellana), Benno de Goeij (Kamaya Painters) ja Armin van Buuren (Alibi ja Major League'ina), otsustas ta, et on aeg keskenduda soolokarjäärile. Tiësto kuulsus hakkas tõusma 1990. aastate lõpus pärast tema esinemist esimesel ID&T Innercity peol (Live at Innercity: Amsterdam RAI) ning tõusis taevasse ka 2000. aastate alguses pärast tema kuuetunniseid "Tiësto Solo" komplekte, mida ta esitas. ilma ühegi teise DJ või avaürituseta. Tema kolm viimast täispikka esinemist ületasid 70 000 kuulaja piiri ja 2003. aasta DJ mix Nyana jõudis Nielsen SoundScani andmetel 2008. aasta keskel 87 000ni. In My Memory (2001) Just Be (2004) Elements of Life (2007) Kaleidoscope (2009) Kiss from the Past (2011) (as Allure) A Town Called Paradise (2014) The London Sessions (2020) Tiësto diskograafia Discogsis Tiësto diskograafia MusicBrainzis Tiësto Live Ultra Music Festival 2022 YouTubes